CELEX: 62012CN0549
Language: ro
Date: 2012-11-29 00:00:00
Title: Cauza C-549/12 P: Recurs introdus la 29 noiembrie 2012 de Republica Federală Germania împotriva Hotărârii Tribunalului (Camera a treia) din 19 septembrie 2012 în cauza T-265/08, Republica Federală Germania/Comisia Europeană

16.2.2013   
            
            
               RO
            
            
               Jurnalul Oficial al Uniunii Europene
            
            
               C 46/15
            
         Recurs introdus la 29 noiembrie 2012 de Republica Federală Germania împotriva Hotărârii Tribunalului (Camera a treia) din 19 septembrie 2012 în cauza T-265/08, Republica Federală Germania/Comisia Europeană
   (Cauza C-549/12 P)
   2013/C 46/29
   Limba de procedură: germana
   
      Părțile
   
   
      Recurentă: Republica Federală Germania (reprezentanți: T. Henze, Bevollmächtigter, U. Karpenstein și C. Johann, avocați)
   
      Celelalte părți din procedură: Comisia Europeană, Regatul Spaniei, Republica Franceză, Regatul Țărilor de Jos
   
      Concluziile recurentei
   
   Recurenta solicită Curții:
   
               —
            
            
               anularea, pe de o parte, a Hotărârii Tribunalului Uniunii Europene din 19 septembrie 2012 în cauza T-265/08, Republica Federală Germnania, Regatul Spaniei (intervenient), Republica Franceză (intervenientă) și Regatul Țărilor de Jos (intervenient) împotriva Comisiei Europene privind anularea Deciziei C(2008) 1690 final a Comisiei din 30 aprilie 2008 privind reducerea contribuției financiare din Fondul European de Dezvoltare Regională (FEDR) acordate programului operațional în regiunea obiectiv nr. 1 a landului Turingia (Germania) (1994-1999), în conformitate cu Decizia C(94) 1939/5 a Comisiei din 5 august 1994
                     și
                  , pe de altă parte, a Deciziei C(2008) 1690 final a Comisiei din 30 aprilie 2008 privind reducerea contribuției financiare din Fondul European de Dezvoltare Regională (FEDR) acordate programului operațional în regiunea obiectiv nr. 1 a landului Turingia (Germania) (1994-1999), în conformitate cu Decizia C(94) 1939/5 a Comisiei din 5 august 1994,
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prezentul recurs privește Hotărârea Tribunalului Uniunii Europene din 19 septembrie 2012 în cauza T-265/08, Republica Federală Germnania, Regatul Spaniei (intervenient), Republica Franceză (intervenientă) și Regatul Țărilor de Jos (intervenient) împotriva Comisiei Europene privind anularea Deciziei C(2008) 1690 final a Comisiei din 30 aprilie 2008 privind reducerea contribuției financiare din Fondul European de Dezvoltare Regională (FEDR) acordate programului operațional în regiunea obiectiv nr. 1 a landului Turingia (Germania) (1994-1999), în conformitate cu Decizia C(94) 1939/5 a Comisiei din 5 august 1994.
   În susținerea recursului, recurenta invocă două motive:
   
                
            
            
               Tribunalul a încălcat articolul 24 alineatul (2) din Regulamentul (CEE) nr. 4253/88 (1) al Consiliului din 19 decembrie 1988 coroborat cu articolul 1 din Regulamentul (CE, Euratom) nr. 2988/95 (2) al Consiliului din 18 decembrie 1995 și principiul competențelor atribuite [articolul 5 alineatul (2) TUE, articolul 7 TFUE, ex articolul 5 CE], întrucât a săvârșit o eroare de drept atunci când a admis că pot constitui „abateri” care autorizează Comisia să efectueze corecții financiare chiar și erorile administrative ale autorităților naționale (primul aspect al primului motiv de recurs). Chiar dacă o corecție financiară cauzată de erori administrative s-ar circumscrie principiului menționat, hotărârea atacată ar trebui anulată deoarece Tribunal a recunoscut, săvârșind astfel o eroare de drept, că încălcările dreptului național și erorile care nu aveau efect asupra bugetului Uniunii pot constitui „abateri” care justifică corecții financiare (al doilea aspect al primului motiv).
            
         
                
            
            
               De asemenea, Tribunalul a încălcat articolul 24 alineatul (2) din Regulamentul nr. 4253/88 coroborat cu principiul competențelor atribuite [articolul 5 alineatul (2) TUE, articolul 7 TFUE] prin faptul că a autorizat Comisia să efectueze corecții financiare extrapolate, săvârșind astfel o eroare de drept (primul aspect al celui de al doilea motiv de recurs). Or, chiar dacă ar exista în principiu un drept la extrapolare, Tribunalul ar fi săvârșit o eroare de drept confirmând modurile în care a fost pus în aplicare în speță. Pe de o parte, nu s-a stabilit oricum existența niciunui prejudiciu adus bugetului Uniunii raportat la o parte a proiectelor contestate. Pe de altă parte, Comisia nu ar fi trebuit să califice o parte din erorile reproșate ca fiind sistemice (al doilea aspect al celui de al doilea motiv de recurs).
            
         
      (1)  Regulamentul (CEE) nr. 4253/88 al Consiliului din 19 decembrie 1988 de aplicare a Regulamentului (CEE) nr. 2052/88 privind coordonarea colaborării între diferite fonduri structurale, pe de o parte, și între acestea și cele ale Băncii Europene de Investiții și ale altor instrumente financiare existente, pe de altă parte (JO L 374, p. 1).
   
      (2)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, p. 1, Ediție specială, 01/vol. 1, p. 166).